[pic] | KOMISIJA EVROPSKIH SKUPNOSTI |

Bruselj, 22.5.2006

SEC(2006) 633 konč.

PREDHODNI PREDLOG SPREMEMBE PRORAČUNA št. 3K SPLOŠNEMU PRORAČUNU ZA LETO 2006

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija Oddelek VIII, Del B – Evropski varuh osebnih podatkov

(predložila Komisija)

PREDHODNI PREDLOG SPREMEMBE PRORAČUNA št. 3K SPLOŠNEMU PRORAČUNU ZA LETO 2006

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija Oddelek VIII, Del B – Evropski varuh osebnih podatkov

Ob upoštevanju

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 3 k proračunu za leto 2006.

KAZALO

OBRAZLOŽITVENI MEMORANDUM 4

1. Uvod 4

2. Oddelek III (Komisija) 4

2.1. Evropski nadzorni organ za GNSS 4

2.2. Evropska agencija za varnost v letalstvu 6

2.3. Evropska agencija za upravljanje in operativno sodelovanje na zunanjih mejah 7

3. Oddelek VIII Del B (Evropski varuh osebnih podatkov) 8

ZBIRNA TABELA PO RAZDELKIH FINANČNE PERSPEKTIVE 9

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno prek sistema SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena v informativne namene kot priloga k proračunu.

OBRAZLOŽITVENI MEMORANDUM

1. UVOD

Ta predhodni predlog spremembe proračuna zajema štiri elemente, tri spremembe oddelka III Komisije in eno spremembo oddelka VIII dela B Evropskega varuha osebnih podatkov, ki se nanašajo zlasti na:

- okrepitev Evropskega nadzornega organa za GNSS zaradi upoštevanja prenosa nekaterih dejavnosti skupnega podjetja Galileo na nadzorni organ;

- okrepitev osebja v Evropski agenciji za varnost v letalstvu zaradi upoštevanja programa inšpekcijskih pregledov standardiziranja;

- okrepitev Evropske agencije za upravljanje in operativno sodelovanje na zunanjih mejah;

- povečanje odobritev plačil, vpisanih v vrstici B- 1 1 7 5 "stroški prevajanja in tolmačenja" za Evropskega varuha osebnih podatkov.

2. ODDELEK III (KOMISIJA)

2.1. Evropski nadzorni organ za GNSS

Evropski nadzorni organ za GNSS je bil ustanovljen z Uredbo Sveta (ES) št. 1321/2004 z dne 12. julija 2004[2] o vzpostavitvi upravljavskih struktur Evropskega satelitskega radionavigacijskega sistema.

Naloge Evropskega nadzornega organa so podrobno določene v členu 2 Uredbe št. 1321/2004. Je predvsem organ za izdajanje dovoljenja zasebnemu koncesionarju sistema in z njim sklene koncesijsko pogodbo. Postopoma je bil uveden od poletja 2005 in bo popolnoma operativen v letu 2006.

Skupno podjetje Galileo je bilo ustanovljeno za izvedbo razvojne faze za dobo, ki je odvisna od trajanja te faze, ki bi prvotno morala trajati od leta 2002 do vključno 2005, vendar je bila podaljšana do leta 2008. V skladu s sedanjimi statuti naj bi skupno podjetje Galileo ne nehalo delovati pred koncem leta 2008, kar bi pomenilo približno tri leta daljšo dobo od prvotno načrtovane.

Komisija meni, da je to podaljšanje obstoja skupnega podjetja po letu 2006 nepotrebno in predrago, saj lahko Nadzorni organ v letu 2006 prevzame vse dejavnosti, ki jih je do tedaj opravljalo skupno podjetje.

Za zaprtje skupnega podjetja Galileo in zato, da se Nadzornemu organu zagotovi pravna podlaga za prevzem bistvenih dejavnosti, ki jih zdaj opravlja skupno podjetje, je Komisija sprožila postopke za spremembo ustreznih uredb.

Dejavnosti, ki se bodo postopoma prenesle na Nadzorni organ, so:

- nadzor izvajanja razvojne faze: tehnični razvoj sistema na podlagi sporazuma, ki ga je treba skleniti z Evropsko vesoljsko agencijo;

- priprava faze uvajanja in faze delovanja ter zlasti pogajanj o koncesijski pogodbi;

- raziskovalne dejavnosti (šesti in sedmi okvirni program za raziskave in razvoj FPRD). Za opredelitev in pospeševanje prihodnjih aplikacij satelitske radijske navigacije in za pripravo prihodnje generacije satelitov bo Nadzorni organ moral opraviti ali financirati vrsto raziskav tako v razvojni fazi kakor tudi v fazah uvajanja in delovanja programa;

- spremljanje znanstvenih dejavnosti, opravljenih v okviru mednarodnega sodelovanja, zlasti s Kitajsko in Izraelom;

- postopki za prenehanje delovanja skupnega podjetja po 31. decembru 2006.

Treba je poudariti, da tak proračun Nadzornega organa za leto 2006, kakor ga je Komisija navedla v predhodnem predlogu proračuna za leto 2006, ni mogel zaradi objektivnih in predvsem pravnih razlogov odražati tega stanja.

V teh okoliščinah mora Nadzorni organ pred koncem leta 2006 imeti na razpolago potrebna sredstva, zlasti osebje, da lahko konča naloge skupnega podjetja.

Predhodni predlog spremembe proračuna ustreza oceni potreb po osebju za leto 2006, in sicer 39 uslužbencev (11 zaposlenih v letu 2005, 9 zaposlenih v prvem trimesečju leta 2006 in 19 zaposlenih, ko proračunski organ sprejme spremembe proračuna). Ta ocena temelji na delovnem programu Nadzornega organa za leto 2006 in na primerjavi s številom zaposlenih v skupnem podjetju Galileo. Vsekakor mora skupno podjetje, ki ima 43 zaposlenih v začetku leta 2006, prenesti vse svoje dejavnosti na Nadzorni organ, takoj ko jih je Nadzorni organ zmožen prevzeti in najpozneje do konca leta 2006. Zato mora Nadzorni organ nujno zaposliti 39 uslužbencev najpozneje v tretjem trimesečju, da omogoči prenos znanja in dejavnosti na Nadzorni organ, pri tem pa se število zaposlenih v skupnem podjetju ustrezno zmanjšuje do popolnega prenehanja delovanja v letu 2006, ne da bi bilo pri tem moteno izvajanje programov Galileo in EGNOS.

Predlagano povečanje števila zaposlenih od 20 na 39 strokovno visokousposobljenih oseb pomeni povečanje zneska za plače in zlasti povečanje stroškov pospešenega zaposlovanja, kar pomeni tudi nadomestila za nastanitev in stroške za selitev. Dejansko bo veliko kandidatov iz različnih držav, ki bodo vabljeni na izbirne razgovore in bodo dobili zaposlitev.

Pred koncem leta 2006 bi moral Nadzorni organ imeti na razpolago finančna sredstva, potrebna za izvedbo nalog, ki so bile dodane prvotno predvidenim nalogam. Zato bo potrebnih 3 050 000 EUR dodatnih sredstev.

2.2. Evropska agencija za varnost v letalstvu

Evropska agencija za varnost v letalstvu (EASA) je bila ustanovljena z Uredbo Evropskega parlamenta in Sveta (ES) št. 1592/2002 z dne 15. julija 2002[3] o skupnih predpisih na področju civilnega letalstva in ustanovitvi Evropske agencije za varnost v letalstvu.

Naloge Agencije so določene v členu 5 navedene uredbe in zajemajo certificiranje zrakoplovov, sorodnih proizvodov, delov in naprav glede plovnosti in okoljske ustreznosti ter organizacij za načrtovanje, proizvodnjo in stalno plovnost zrakoplovov, sorodnih proizvodov, delov in naprav ter izdajo potrdil organizacijam in osebju, ki sodelujejo pri teh nalogah.

Zlasti glede nadzora, kako države članice in tisti, za katere ta zakonodaja velja, upoštevajo zakonodajo Skupnosti, Uredba predvideva :

- v členu 45, da Agencija pomaga Komisiji pri nadzoru izvajanja te uredbe in njenih izvedbenih pravil z opravljanjem inšpekcijskih pregledov standardiziranja pri pristojnih organih držav članic ter

- v členu 16(4), da Komisija določi načine dela, ki jih uporablja Agencija za opravljanje nalog inšpekcijskih pregledov standardiziranja v skladu s postopkom iz člena 54(2) (komitologija – svetovalni odbor).

V skladu s členom 16(4) bo Komisija v naslednjih tednih sprejela uredbo o načinih dela, ki jih uporablja Agencija za opravljanje inšpekcijskih pregledov standardiziranja. Uredba bo vplivala na sredstva, dodeljena Agenciji v zvezi z odhodki za usposabljanje osebja Agencije in osebja držav članic, ki sodelujejo v inšpekcijskih skupinah, ter za število inšpektorjev, ki jih je treba zaposliti za izvajanje nalog.

Na podlagi pravil, ki jih je predlagala Komisija, bo Agencija morala pripraviti program inšpekcijskih pregledov standardiziranja, merila za usposobljenost svojega osebja, ki bo sodelovalo pri inšpekcijskih pregledih, osebja držav članic, ki bo sodelovalo pri inšpekcijskih pregledih, in organizirati usposabljanje tega osebja. Poleg tega bo Agencija morala opravljati inšpekcijske preglede in predložiti poročila nacionalnim organom, ki so bili inšpekcijsko pregledani, ter Komisiji. Nazadnje bo morala Agencija povrniti stroške službenih poti ne samo svojim inšpektorjem, temveč tudi inšpektorjem nacionalnih organov in nacionalnim koordinatorjem, ki bodo sodelovali v inšpekcijskih skupinah.

Uredba, ki jo je predlagala Komisija, se nanaša na delovni program Agencije za leto 2006.

V teh okoliščinah mora imeti Evropska agencija za varnost v letalstvu pred koncem leta 2006 na razpolago potrebne vire, zlasti osebje, da lahko konča svoje naloge na področju standardizacije.

Predhodni predlog spremembe proračuna temelji na oceni potreb po osebju za leto 2006, in sicer 336 uslužbencev (od tega 328 predvidenih za leto 2006 in 8 dodatno zaposlenih, ko proračunski organ sprejme spremembe proračuna). Ta ocena temelji na delovnem programu EASA za leto 2006.

Predlagano povečanje števila zaposlenih od 328 na 336 strokovno visokousposobljenih oseb pomeni povečanje zneska za plače in zlasti povečanje stroškov za službene poti.

Pred koncem leta 2006 bi morala Evropska agencija za varnost v letalstvu imeti na razpolago finančna sredstva, potrebna za izvedbo nalog, ki so bile dodane prvotno predvidenim nalogam. Zato bo potrebnih 1 114 000 EUR dodatnih sredstev.

Potrebna proračunska sredstva bodo pridobljena v okviru prerazporeditve znotraj proračunskih sredstev, predvidenih za področje politike TREN, v proračunski vrstici, ki je namenjena za varnost prevoza (06 02 03).

2.3. Evropska agencija za upravljanje in operativno sodelovanje na zunanjih mejah

Proračun 2006 Agencije FRONTEX, kakor ga je predložila Komisija v predhodnem predlogu spremembe proračuna 2006, je bil pripravljen na podlagi zakonodajnega finančnega izkaza, ki je priložen predlogu uredbe Sveta o ustanovitvi Agencije. Zneska, zahtevana za upravne odhodke (naslova 1 in 2) in za odhodke iz poslovanja (naslov 3), sta 2 314 milijonov EUR in 7 440 milijonov EUR, kar znaša skupaj 9 754 milijonov EUR.

Med proračunskim postopkom so se zaradi spremembe, ki jo je predložil Parlament, povečala sredstva, dodeljena za naslov 3, na 9 440 milijonov EUR. Prispevek Skupnosti 2006 za Agencijo torej znaša 11 754 milijonov EUR. Obdrži se 17 delovnih mest začasnih uslužbencev, kakor je bilo navedeno v finančnem izkazu.

Na zadnjem sestanku 24. marca 2006 je upravni odbor Agencije FRONTEX sestavil nov kadrovski načrt in ustrezno revidiral proračun za leto 2006.

Treba je poudariti, da je FRONTEX začela delovati v jeseni 2005. Predlagana revizija torej temelji na novih izkušnjah pri obratovanju in zlasti na boljšem poznavanju upravnega okolja.

Zato je bilo ocenjeno, da morajo upravni odhodki znašati 6,1 milijona EUR in da bi bilo v letu 2006 potrebnih 28 delovnih mest začasnih uslužbencev, kar pomeni povečanje za 11 delovnih mest. Da ne bi bilo treba povečati prispevka Skupnosti, bi bilo treba izvesti prenos 3 786 milijonov EUR odobrenih sredstev iz naslova 3 v naslova 1 in 2.

Glavni razlog za dodatno zahtevo glede upravnih odhodkov je podcenitev potreb po osebju za opravljanje nalog Agencije.

Brez te spremembe Agencija ne bo zmožna zagotoviti potrebne upravne podpore in notranjih struktur nadzora za zagotovitev pravilnega upravljanja svojih dejavnosti. Začasno osebje (to je 37 % celotnega osebja) bo dodeljeno izključno za upravljanje in za administrativne naloge.

V izračunu stroškov osebja je upoštevano dejstvo, da se bo zaposlovanje izvajalo vse leto 2006. V ta namen je bilo konec marca razpisanih 14 delovnih mest.

3. ODDELEK VIII DEL B (EVROPSKI VARUH OSEBNIH PODATKOV)

Skupna proračunska sredstva za Evropskega varuha osebnih podatkov v letu 2006 znašajo 3 583 833 EUR. Vsebujejo proračunsko vrstico B- 1 1 7 5 „stroški prevajanja in tolmačenja“, za katero odobrena sredstva znašajo 112 491 EUR. Ta zadnji znesek je bil izračunan na podlagi števila prevodov, opravljenih v letu 2004 in na začetku leta 2005, vendar se je obseg povečal v drugem polletju 2005 in se še naprej povečuje.

V okviru dogovora o upravnem sodelovanju, ki so ga junija 2004 podpisali generalni sekretarji Evropskega parlamenta, Sveta in Komisije in tudi Evropski varuh osebnih podatkov, je prevode opravil Svet. Sporazum na ravni storitev je bil podpisan v juliju 2005 za določitev pravil sodelovanja v praksi, zlasti glede tarif, ustreznih tarifam, ki jih uporablja Prevajalski center v Luxemburgu. Na tej podlagi, in če varuh zagotovi načrtovano upravljanje zahtev za prevode, bo tarifa 61,5 EUR na stran. Evropski varuh osebnih podatkov si bo prizadeval omejiti število prevodov na najnujnejše: prevodi spletnih strani in biltenov v dva jezika; prevodi letnega poročila v 19 uradnih jezikov; odgovori državljanom v njihovem jeziku; prevod pravnih mnenj varuha v 19 jezikov za objavo v Uradnem listu.

V letu 2005, ko je bil predložen predhodni predlog proračuna za leto 2006, mesto Evropskega varuha osebnih podatkov še ni obstajalo dve leti. Za nov organ v fazi uvajanja je bilo še prezgodaj, da bi pripravil napovedi. Oblikovanje dokumentov je bilo še precej omejeno, ker pa takrat še ni bil izpolnjen noben operativni cikel, Evropski varuh osebnih podatkov ni imel nobenih primerjalnih vrednosti, da bi na podlagi izkušenj pripravil proračun.

Zdaj pa je mogoče jasno oceniti obseg dokumentov, ki jih je treba prevesti, in tudi ustrezne stroške. To je razlog za zahtevo po predhodnem predlogu spremembe proračuna za leto 2006; odobrena sredstva za proračunsko vrstico B- 1 1 7 5 „stroški prevajanja in tolmačenja“ bi se morala v letu 2006 z zneska 112 491 EUR povečati na 667 036 EUR.

ZBIRNA TABELA PO RAZDELKIH FINANČNE PERSPEKTIVE

Finančna perspektiva Razdelek/podrazdelek | Finančna perspektiva 2006 | Proračun 2006 vključno PPSP 1* - 2 /2006 | PPSP 3/2006 | Proračun 2006 vključno PPSP 1-3/2006 |

|OPO |OP |OPO |OP |OPO |OP |OPO |OP | |1. KMETIJSTVO | | | | | | | | | |– Kmetijski odhodki |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |– Razvoj podeželja in spremljevalni ukrepi |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Skupaj |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Razlika | | |1 567 280 000 | | | |1 567 280 000 | | | 2. STRUKTURNI UKREPI | | | | | | | | | |– Strukturni skladi |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |– Kohezijski sklad |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Skupaj |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Razlika | | |61 995 010 | | | |61 995 010 | | | 3. NOTRANJE POLITIKE |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Razlika | | |12 285 815 | | | |9 235 815 | | | 4. ZUNANJI UKREPI |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Razlika | | |-275 000 000 | | | |-275 000 000 | | | 5. UPRAVLJANJE |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Razlika | | |51 630 183 | | | | 51 075 638 | | | 6. REZERVE |458 000 000 | |458 000 000 |458 000 000 | | |458 000 000 |458 000 000 | |– Rezerva za jamstva |p.m. | |229 000 000 |229 000 000 | | |229 000 000 |229 000 000 | |– Rezerva za pomoč v nujnih primerih |p.m. | |229 000 000 |229 000 000 | | |229 000 000 |229 000 000 | | Razlika | | |p.m. | | | |p.m. | | | 7. PREDPRISTOPNA POMOČ |3 566 000 000 | |2 572 159 038

|2 984 409 038

| | |2 572 159 038

|2 984 409 038

| | Razlika | | | 1 085 400 000 | | | | 1 085 400 000 | | |8. NADOMESTILO |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Razlika | | | 499 668 | | | | 499 668 | | | Skupaj | 123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Razlika | | |2 504 090 676 |7 322 392 551 | | |2 500 486 131 |7 318 788 006 | | * Za PPSP 1 je znesek Solidarnostnega sklada EU vpisan dodatno k razdelkoma 3 in 7, kakor predvideva medinstitucionalni sporazum z dne7. novembra 2002 (UL C 283, 20.11.2002).

[1] UL L 248, 16.9.2002, str. 1.

[2] UL L 246, 20.7.2004, str. 1.

[3] UL L št. 240, 7.9.2002, str. 1.